Po besedah Planinca so se s pojavom programatičnega oglaševanja oglaševalci začeli še v večji meri spraševati o vidljivosti njihovih oglasov. Vidljivost spletnih oglasov (po opredelitvi IAB mora biti 50 odstotkov oglasa vidnega vsaj eno sekundo) je v Evropi v poprečju med 50- in 60-odstotna, pri čemer so velike razlike znotraj odprtih in zasebnih borz. Pri odprtih je vidljivost nižja, od 50- do 55-odstotna, pri zasebnih pa od 70- do celo 90-odstotna.